Родонит

РодонитҚазақ тілі терминдерінің салалық ғылыми түсіндірме сөздігі: Геология—
Алматы: "Мектеп" баспасы", 2003.ӀSВN 5-7667-8188-1 ӀSВN 9965-16-512-2 (грекше rhodon — раушан) — силикаттар класының минералы. 
Химиялық формуласы: (Мn,Са)SiO3
құрамындағы: MnO — 30 — 46%, CaO — 4 — 6,5%, SіO2 — 45 — 48%, ZnO қоспалары 12%-ға дейін жетеді. 
Жаратылысы метаморфтық, триклиндік сингонияда кристалданады. 
Кристалдары кесте типтес немесе созылыңқы тығыз түйіршік массалар, сирек кездеседі. Кристалдық құрылымына [SіO4] буынының бес мүшелі тізбегі тән. 
Түсі қызыл, алқызыл, қызыл-күрең, қоңыр-қызғылт, жымдастығы жетілген. Қаттылығы 5,5 — 6, тығыздығы 3,4 — 3,75 г/см3; морт, шыныша жылтырайды. 
Родонит әшекей тас ретінде және құрылыста қаптама тас есебінде қолданылады. Қазақстанның Оңтүстік (Жетісу Алатауы, Балқаш маңы), Шығыс (Риддер ауданы) аймақтарында кездеседі.

Қазақ энциклопедиясы, 7 - том

Дереккөздер

Марганец минералдары

Санат:Силикат минералдар
Санат:Темір минералдары